

**OHJE TIEDONSIIRTOLOMAKKEEN TÄYTTÄMISEKSI**

**OHJEISTUS LUKUVUODELLE 2024 - 2025**

Lomakkeen tarkoituksena on lukio-opintojen järjestämisen kannalta välttämättömien tietojen siirtäminen perusopetuksesta toisen asteen oppilaitokseen. Lomake on pedagoginen asiakirja, jota Kuopion ulkopuolisten yläkoulujen on mahdollista käyttää tiedonsiirrossa. Kuopion lukiot toivovat tämän lomakkeen käyttöä tiedonsiirrossa.

**Miksi lomaketta käytetään?**

Oppivelvollisuuslaki 1214/2020 23§ velvoittaa siirtämään opetuksen järjestämiseksi välttämättömät tiedot toiselle asteelle.

**Kuka lomakkeen täyttää?**

Lomake täytetään

• erityisluokanopettajan/erityisopettajan/luokanohjaajan/opinto-ohjaajan

• huoltajien/huoltajan

• oppilaan kanssa yhteistyössä.

**Milloin lomake täytetään?**

Lomake täytetään peruskoulun päättöluokan aikana (esim. arviointikeskustelussa) tai muuten toiselle asteelle siirryttäessä.

**Mitä lomakkeeseen kirjataan?**

**•** Lomake on pedagoginen asiakirja.

• Vain välttämätön tieto opetuksen järjestämisen kannalta kirjataan.

• Tärkeätä on kirjata lomakkeeseen opetusjärjestelyt, jotka poikkeavat tavallisesta luokkaopetuksesta.

• Ei kirjata terveystietoja, esimerkiksi diagnooseja, lääkityksiä, hoitoja tai terapioita.

**Kuinka lomakkeen tiedot siirretään perusopetuksen jälkeiseen koulutukseen?**

• Kuopion peruskouluista välttämättömät tiedot siirtyvät automaattisesti opiskelijan Wilma-tunnusten myötä uuteen oppilaitokseen.

• Kuopion ulkopuolisten peruskoulujen osalta tiedot siirretään tiedonsiirtolomakkeella, joka palautetaan 20.8.24 mennessä Kuopion kaupungin salatulla sähköpostilinkillä tai henkilökohtaisesti sen lukion koulusihteerille, missä opiskelija on aloittanut opinnot. Lomakkeen palauttamisesta huolehtii perusopetuksen henkilöstöön kuuluva työntekijä. Lomake, linkki ja koulusihteerien yhteystiedot löytyvät sivustolta <https://haelukioon.fi/web/uuden-lukiolaisen-info/>